

Οί 9 ί(Λΐ 5 ^ 9 ηεοΙ βγ I 
ΤΗθοΰοΓοε Μουιηαρι 
ΡβΙβ: 2007.02.^71:02:38 
ΕΕΤ 

Ρθ35θπ: 5ί8ΠΒα ΡϋΡ 
(θΓπΟθΟΟειΙ) | 

ΙοοΒίίοπ: Αϋτβ|5, ΕΙΜπίΚο 
Τγρο9Γ3ίίο 


14111 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης προέδρου, μελών, εισηγη¬ 
τή και γραμματέα του Πρωτοβάθμιου Υπηρεσια¬ 
κού Συμβουλίου του Ε.Κ.Δ.Δ.Α. 1 

Ορισμός οικισμού Άπτερας, του Δήμου Σούδας, του 
Νομού Χανιών ως ιστορική έδρα του Δήμου αυ¬ 
τού. 2 


Συγκρότηση Ομάδας Τεχνικού Συντονισμού Ν+2 
(Τ 33Κ Ρογοθ), στην Ειδική Υπηρεσία Συντονισμού 
Εφαρμογής ΕΠ, με αρμοδιότητα την επίσπευση 
και προώθηση των διαδικασιών των Επιχειρησι¬ 
ακών Προγραμμάτων του Γ' ΚΠΣ και των Κοινο¬ 
τικών Πρωτοβουλιών και της αποτελεσματικότε¬ 
ρης εκτέλεσης του ΠΔΕ. 3 

Παράταση προθεσμίας ολοκλήρωσης του έργου της πε¬ 
νταμελούς Κεντρικής Επιτροπής Ελέγχου του προ¬ 
γράμματος «Μακροχρόνια Παύση Εκμετάλλευσης 
Γεωργικών Γαιών - Καν,(ΕΟΚ) 2078/1992» που συγκρο¬ 
τήθηκε με την υπ' αριθμ. 560/134186/9.12.2004 κοινή 
υπουργική απόφαση. 4 

Τροποποίηση της υπ’ αριθμ. 85154/574/14.3.2001 
υπουργικής απόφασης «Εφαρμογή του προγράμ¬ 
ματος «Μείωση της Νιτρορύπανσης Γεωργικής 
Προέλευσης στη Θεσσαλία» του Αγροπεριβαλ- 
λοντικού Μέτρου του Εγγράφου Προγραμματι¬ 
σμού Αγροτικής Ανάπτυξης (ΕΠΑΑ) 2000 2006 
- Καν. (ΕΚ)1257/1999», όπως αυτή έχει τροποποι¬ 


ηθεί και ισχύει. 5 

Απόκτηση της Ελληνικής Ιθαγένειας από την ομο¬ 
γενή ΓΚΟΤΣΙΤΑΣΒΙΛΙ (ΟΟΟΗΙΤΑδΗνίϋ) ΕΚΑ(ΕΚΑ) 
του ΣΟΤΑ και της ΕΥΔΟΚΙΑΣ κ.λ.π. 6 

Τροποποίηση της συστατικής πράξης του Ν.Π.Δ.Δ. 
με την επωνυμία «Δημοτικό Ωδείο Ελληνικού».... 7 

Συμπλήρωση της υπ’ αριθμ. 5408/13.6.2006 απόφα¬ 
σης του Γ ενικού Γ ραμματέα Περιφέρειας Ανατο¬ 
λικής Μακεδονίας-Θράκης. 8 

Συμπλήρωση της υπ’ αριθμ. 5292/13.6.2006 απόφασης 
του Γ ενικού Γ ραμματέα Περιφέρειας Ανατολικής 
Μακεδονίας-Θράκης. 9 


28 Ιουλίου 2006 

ΑΠΟΦΑΣΕΙ Σ 

Αριθ. ΔΙΕΚ/ΓΜ.Β/Φ.12/18/10016 (1) 

Καθορισμός αποζημίωσης προέδρου, μελών, εισηγητή 
και γραμματέα του Πρωτοβάθμιου Υπηρεσιακού Συμ¬ 
βουλίου του Ε.Κ.Δ.Δ.Α. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των άρθρων 158-163 του ν. 2683/1999 (ΦΕΚ19 Α'/1999) 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και άλ¬ 
λες διατάξεις», όπως έχουν τροποποιηθεί και ισχύουν. 

β) της παρ. 4 του άρθρου 54 του ν. 1943/1991 (ΦΕΚ 50 
Α'/1991) «Εκσυγχρονισμός της οργάνωσης και λειτουργί¬ 
ας τα δημόσιας διοίκησης, αναβάθμιση του προσωπικού 
της και άλλες συναφείς διατάξεις». 

γ) του άρθρου 17 του ν. 3205/2003 (ΦΕΚ 297 Α'/2003) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

δ) του π.δ. 318/1992 (ΦΕΚ 161 Α'/25.9.1992) «Αξιολόγηση 
των ουσιαστικών προσόντων του προσωπικού των δη¬ 
μοσίων υπηρεσιών-πλην των εκπαιδευτικών λειτουργών 
πρωτοβάθμιας και δευτεροβάθμιας εκπαίδευσης-και 
των νομικών προσώπων δημοσίου δικαίου». 

ε) του π.δ. 193/2004 (ΦΕΚ 170 Α713.9.2004) «Οργανισμός 
Εθνικού Κέντρου Δημόσιας Διοίκησης και Αυτοδιοίκησης 
(Ε.Κ.Δ.Δ.Α.)». 

2. Την υπ’ αριθμ. 10960/2004 (ΦΕΚ 1434 Β’/2004) απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης «Συγκρότηση υπηρεσιακού συμβουλίου 
του Εθνικού Κέντρου Δημόσιας Διοίκησης και Αυτοδι¬ 
οίκησης». 

3. Την υπ’ αριθμ. ΔΙΕΚ/ΤΜ.Β/Φ.2/12/οικ.5770/2006 (ΦΕΚ 
364 Β’/2006) απόφαση του Υπουργού Εσωτερικών, 
Δημόσιας Διοίκησης και Αποκέντρωσης «Συγκρότηση 
Ειδικής Επιτροπής Αξιολόγησης των υπαλλήλων του 
Ε.Κ.Δ.Δ.Α.». 

















14112 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το υπ’ αριθμ. 7197/12.5.2006 έγγραφο του Γενικού 
Γραμματέα του Ε.Κ.Δ.Δ.Α.. 

5. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού 
προϋπολογισμού ύψους δεκατεσσάρων χιλιάδων ευρώ 
(14.000 €) για το Υπηρεσιακό Συμβούλιο και χιλίων τε- 
τρακοσίων ευρώ (1.400 €) για την Ειδική Επιτροπή Αξι¬ 
ολόγησης για το έτος 2006 και για κάθε ένα από τα 
επόμενα έτη, η οποία θα καλυφθεί από τις πιστώσεις 
του προϋπολογισμού του Ε.Κ.Δ.Δ.Α. (ΚΑΕ 0264). 

6. Την ανάγκη ενίσχυσης της εύρυθμης και αποτε¬ 
λεσματικής λειτουργίας του Υπηρεσιακού Συμβουλίου 
του Ε.Κ.Δ.Δ.Α. και διευκόλυνσης του έργου της, απο¬ 
φασίζουμε: 

1. Καθορίζουμε την αμοιβή του Προέδρου, των μελών, 
του εισηγητή, του γραμματέα και των αναπληρωτών 
αυτών του πενταμελούς Υπηρεσιακού Συμβουλίου των 
υπαλλήλων του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α.) σε σαράντα ευρώ (40 €) 
για τον καθένα κατά συνεδρίαση, και μέχρι πενήντα (50) 
συνεδριάσεις ετησίως. 

2. Η εν λόγω αμοιβή καταβάλλεται μόνο εφόσον οι 
συνεδριάσεις γίνονται εκτός του κανονικού ωραρίου 
εργασίας. 

3. Σε περίπτωση που το υπηρεσιακό συμβούλιο συ¬ 
νεδριάζει ως πειθαρχικό όργανο, το μέλος που εκτελεί 
χρέη εισηγητή λαμβάνει μόνο την αποζημίωση που δι¬ 
καιούται ως μέλος. 

4. Η ανωτέρω αμοιβή υπό τις ίδιες προϋποθέσεις κα¬ 
ταβάλλεται και στον Πρόεδρο, τα μέλη, τον εισηγητή, 
το γραμματέα και στους αναπληρωτές τους της Ειδικής 
Επιτροπής Αξιολόγησης του ν. 1943/1991. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 35011 (2) 

Ορισμός οικισμού Άπτερας, του Δήμου Σούδας, του Νο¬ 
μού Χανιών ως ιστορική έδρα του Δήμου αυτού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 12 του άρθρου 2 του ν. 2539/ 
1997 (Α'244), «Συγκρότηση της Πρωτοβάθμιας Τοπικής 
Αυτοδιοίκησης». 

2. Την υπ’ αριθμ. 34/2006 απόφαση του Δημοτικού 
Συμβουλίου του Δήμου Σούδας, Νομού Χανίων, περί 
ορισμού του οικισμού Άπτερας του Δήμου Σούδας, ως 
ιστορικής έδρας του Δήμου Σούδας. 

3. Το υπ’ αριθμ. 13/2006 πρακτικό συνεδρίασης του 
Συμβουλίου Τοπωνυμιών (θέμα 7°). 

4. Την υπ’ αριθμ. ΔΙΔΚ/ Φ.1/ 2/ 6139/ 24.3.2004 (Β «527) 
κοινή απόφαση του Πρωθυπουργού και του Υπουρ¬ 
γού ΕΣ.Δ.Δ.Α. «Ανάθεση αρμοδιοτήτων του Υπουργού 
Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης 
και Αποκέντρωσης». 


5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του Δήμου. 

6. Τις διατάξεις της παρ. 1 του άρθρου 18 του ν. 
2690/1999 (Α' 45), αποφασίζουμε: 

Ορίζουμε τον οικισμό Απτερα του Δήμου Σούδας, του 
Νομού Χανίων, ως ιστορική έδρα του Δήμου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθ. 9515/ΕΥΣ 1754 (3) 

Συγκρότηση Ομάδας Τεχνικού Συντονισμού Ν+2 (ΤαεΚ 
Εογοθ), στην Ειδική Υπηρεσία Συντονισμού Εφαρμο¬ 
γής ΕΠ, με αρμοδιότητα την επίσπευση και προώθη¬ 
ση των διαδικασιών των Επιχειρησιακών Προγραμμά¬ 
των του Γ’ ΚΠΣ και των Κοινοτικών Πρωτοβουλιών και 
της αποτελεσματικότερης εκτέλεσης του ΠΔΕ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπ’ όψη: 

1. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ. Α/14.07.2000). 

2. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 ΦΕΚ Α' 98. 

3. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.03.2002). 

4. Το άρθρο 35 του ν. 3016/2002 «Εταιρική διακυβέρ¬ 
νηση, θέματα μισθολογίου και άλλες διατάξεις» (ΦΕΚ 
110 /τ.Α/17.5.2002). 

5. Το ν. 2860/2000 και ειδικότερα τα άρθρα 1, 3 και 7 
(ΦΕΚ 251/τΑ/14.11.2000). 

6. Την κοινή απόφαση του Πρωθυπουργού και του 
Υπουργού Οικονομίας και Οικονομικών με αρ. 37930// 
ΔΙΟΕ/1264/14.10.2005 «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/ 
Β/14.10.2005). 

7. Τον Κανονισμό (ΕΚ) 1260/1999 του Συμβουλίου της 
21.6.1999 «Περί γενικών διατάξεων για τα διαρθρωτι¬ 
κά ταμεία», όπως τροποποιήθηκε με τον Κανονισμό 
1447/2001 του Συμβουλίου. 

8. Τις αποφάσεις της Επιτροπής με τις οποίες εγκρί- 
νονται τα Ε.Π. που εντάσσονται στο Κ.Π.Σ. για τις κοι¬ 
νοτικές διαρθρωτικές παρεμβάσεις στην Ελλάδα, όπως 
εκάστοτε ισχύουν. 

9. Την υπ’ αριθμ. 35256/17.10.2001 (ΦΕΚ 1352/Β/17.10.2001) 
κοινή υπουργική απόφαση για τη Σύσταση Ειδικής Υπη¬ 
ρεσίας Συντονισμού της Εφαρμογής των Επιχειρησια¬ 
κών Προγραμμάτων, όπως τροποποιήθηκε με την με 
υπ’ αριθμ. 154934/ΕΥΣ1274/21.3.2002 (ΦΕΚ 411Β'/21.3.2002) 
και την υπ’ αριθμ. 37085/ΔΙΟΕ890/20.9.2004 (ΦΕΚ 1450/ 
Β/22.9.2004). 

10. Την υπ’ αριθμ. 10428/ΕΥΣΑΠ663/16.3.2005 ΦΕΚ 370/ 
Β/23 Μαρτίου 2005 υπουργική απόφαση «Καθορισμός 
ημερήσιας εκτός έδρας αποζημίωσης και εξόδων μετακί¬ 
νησης των δημοσίων υπαλλήλων και λοιπών προσώπων 
στα πλαίσια του ΚΠΣ, των Κοινοτικών Πρωτοβουλιών 
και του Ταμείου Συνοχής». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

11. Τις ανάγκες επιτάχυνσης υλοποίησης των Επιχει¬ 
ρησιακών Προγραμμάτων του Γ' ΚΠΣ 2000- 2006, καθώς 
και των Κοινοτικών Πρωτοβουλιών και της αποτελεσμα¬ 
τικότερης εκτέλεσης του ΠΔΕ και ειδικότερα για την 
επίτευξη των στόχων του Κανόνα Ν+2. 

12. Την Εγκύκλιο Οδηγιών Κατάρτισης ΠΔΕ 2006 με 
αρ. πρωτ. 5124/ΔΕ-721 /6.2.2006. 

13. Με την απόφαση αυτή δεν προκαλείται δαπάνη 
στον Κρατικό Προϋπολογισμό, αποφασίζουμε: 

Άρθρο 1 

Τη συγκρότηση Ομάδας Τεχνικού Συντονισμού Ν+2 
(ΤαεΚ Ρογοθ), στην Ειδική Υπηρεσία Συντονισμού Εφαρ¬ 
μογής ΕΠ, του Υπουργείου Οικονομίας και Οικονομι¬ 
κών, με αρμοδιότητα την επίσπευση και προώθηση 
των διαδικασιών των Επιχειρησιακών Προγραμμάτων 
του Γ’ ΚΠΣ και των Κοινοτικών Πρωτοβουλιών και της 
υλοποίησης και αποτελεσματικότερης εκτέλεσης των 
στόχων του συγχρηματοδοτούμενου ΠΔΕ, σε συνεργα¬ 
σία με τις Ειδικές Υπηρεσίες Διαχείρισης των ΕΠ, την 
Διεύθυνση Δημοσίων Επενδύσεων, την Αρχή Πληρωμής 
και το ΟΠΣ. 

Άρθρο 2 

Επικεφαλής της Ομάδας ορίζεται ο Τεχνικός Συντο¬ 
νιστής Ν+2, Κωνσταντίνος Τασσάς, Δρ Πολ. Μηχανικός/ 
Διοίκηση Επιχειρήσεων, στέλεχος της ΕΥΣ. 

Μέλη της Ομάδας που θα απασχολούνται σε θέματα 
Περιφερειακών και Τομεακών Προγραμμάτων, Κοινοτι¬ 
κών Πρωτοβουλιών καθώς και του Προγράμματος Δη¬ 
μοσίων Επενδύσεων ορίζονται οι: 

1. Ιωάννης Τασιόπουλος, Οικονομολόγος, στέλεχος με 
βαθμό Α', προϊστάμενος του τμήματος Οργάνωσης και 
Θεσμών του Κ.Π.Σ. 

2. Κυριακή Σταυροπούλου, Οικονομολόγος, στέλεχος 
της ΕΥΣ με βαθμό Α'. 

3. Αλέξανδρος Ζαχάρωφ, Δρ Χημικός Μηχανικός - Πε- 
ριβαλλοντολόγος, στέλεχος της ΜΟΔ. 

4. Βασίλειος Πελεκάνος, Πολ. Μηχανικός, στέλεχος 
της ΜΟΔ. 

5. Αλεξάνδρα Χόχωλη, Αρχιτέκτων Μηχανικός, στέ¬ 
λεχος της ΜΟΔ. 

6. Αριστείδης Πετρόπουλος, Διοίκηση Επιχειρήσεων, 
στέλεχος της ΜΟΔ. 

7. Θεόδωρος Ψυρρής, Πολ. Μηχανικός ΤΕ, στέλεχος 
της ΜΟΔ. 

Αρθρο 3 

Από την Διεύθυνση του Προγράμματος Δημοσίων 
Επενδύσεων στην Ομάδα Τεχνικού Συντονισμού Ν+2 
θα συμμετέχουν οι κάτωθι: 

1- Διονύσης Γρουζής, στέλεχος της Δ/νσης Δημοσίων 
Επενδύσεων 

2- Ιωάννα Ζαραφέτα, στέλεχος της Δ/νσης Δημοσίων 
Επενδύσεων 

3- Ευαγγελία Κορδώση, στέλεχος της Δ/νσης Δημο¬ 
σίων Επενδύσεων 

4- Βασιλική Παππά, στέλεχος της Δ/νσης Δημοσίων 
Επενδύσεων 

Τα συμπεράσματα και οι ενέργειες της παραπάνω 
Ομάδας όσον αφορά το ΠΔΕ θα αναφέρονται στον 
Προϊστάμενο της Διεύθυνσης του ΠΔΕ. 

Αρθρο 4 

Αποστολή της Ομάδας αυτής είναι ο Συντονισμός 
της Τεχνικής Υποστήριξης προς τις Ειδικές Υπηρεσί¬ 


ες Διαχείρισης των ΕΠ, των Κοινοτικών Πρωτοβουλιών 
και τους Τελικούς Δικαιούχους, με σκοπό την ταχεία 
και έγκαιρη υλοποίηση των έργων που αποδεδειγμέ¬ 
να συμβάλλουν με δαπάνες στην κάλυψη του Κανόνα 
Ν+2, καθώς και ο συντονισμός των ενεργειών για την 
εφαρμογή των κατευθυντηρίων γραμμών της Εγκυκλίου 
του ΠΔΕ. 

Ειδικότερα, η Ομάδα Τεχνικού Συντονισμού Ν+2, ανα¬ 
λαμβάνει τα εξής καθήκοντα: 

α. Τον εντοπισμό και την εξέταση δυνητικών έργων 
για ταχεία ένταξη τους σε Επιχειρησιακό Πρόγραμμα 
ή Κοινοτική Πρωτοβουλία. 

β. Την επίσπευση των διαδικασιών υλοποίησης των 
εν λόγω έργων και την απρόσκοπτη χρηματοδότησή 
τους από το ΠΔΕ. 

γ. Τον εντοπισμό προβλημάτων και δυσκαμψιών στην 
υλοποίηση των έργων και προώθηση εισηγήσεων για 
την επίλυσή τους. 

δ. Την άμεση συνδρομή στους Μεγάλους Τελικούς Δι¬ 
καιούχους για την επιτάχυνση των Διαδικασιών Ένταξης 
των Έργων τους σε Επιχειρησιακά Προγράμματα. 

ε. Την Τεχνική Υποστήριξη των Τελικών Δικαιούχων 
και των Ειδικών Υπηρεσιών Διαχείρισης μετά από κοινό 
προγραμματισμό ενεργειών με τη ΜΟΔ όπου η στήριξη 
θα υλοποιείται σε συνεργασία με τις εξειδικευμένες 
Ομάδες Κρούσης της και τα στελέχη της Κεντρικής 
Διαχειριστικής Αρχής. 

στ. Την συνδρομή στο Πρόγραμμα Δημοσίων Επενδύ¬ 
σεων για την εφαρμογή της Εγκυκλίου του ΠΔΕ σχε¬ 
τικά με την υλοποίηση των συγχρηματοδοτούμενων 
έργων. 

ζ. Την συνεργασία με το ΠΔΕ για την αποτελεσμα¬ 
τικότερη παρακολούθηση των ενταγμένων έργων και 
την ορθολογική αξιοποίηση των πόρων με στόχο την 
εξασφάλιση της κάλυψης του κανόνα Ν+2. 

Αρθρο 5 

Η Ομάδα δύναται να υποστηρίζεται από σχετικές 
εμπειρογνωμοσύνες και συμβουλευτικές/ υποστηρικτι¬ 
κές υπηρεσίες. 

Άρθρο 6 

Η Ομάδα λειτουργεί στο πλαίσιο των αρμοδιοτήτων 
της Γενικής Γραμματείας Επενδύσεων και Ανάπτυξης 
και αναφέρεται για το έργο της στον προϊστάμενο της 
Ειδικής Υπηρεσίας Συντονισμού των Επιχειρησιακών 
Προγραμμάτων (Ε.Υ.Σ/ΥΠ.ΟΙ.Ο), στον Γενικό Διευθυντή 
και στον Γ ενικό Γ ραμματέα. 

Αρθρο 7 

Τα στελέχη της Διεύθυνσης του Προγράμματος Δη¬ 
μοσίων Επενδύσεων που αναφέρονται στο άρθρο 3 της 
παρούσης καθώς και άλλο στέλεχος της παραπάνω 
Διεύθυνσης που κατά περίπτωση θα ορίζεται να με¬ 
τακινηθεί με τα άλλα μέλη της Ομάδας Τεχνικού Συ¬ 
ντονισμού Ν+2, θα διέπονται από την υπ’ αριθμ. 10428/ 
ΕΥΣΑΠ663/16.3.2005 υπουργική απόφαση ΦΕΚ 370/Β/23 
Μαρτίου 2005. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Μαρτίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

Αριθ. 218356 (4) 

Παράταση προθεσμίας ολοκλήρωσης του έργου της 
πενταμελούς Κεντρικής Επιτροπής Ελέγχου του 
προγράμματος «Μακροχρόνια Παύση Εκμετάλλευ¬ 
σης Γεωργικών Γαιών - Καν. (ΕΟΚ) 2078/92» που συ¬ 
γκροτήθηκε με την υπ' αριθμ. κοινή υπουργική από¬ 
φαση 560/134186/9.12.2004. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Την υπ’ αριθμ. 560/134186/9.12.2004 κοινή απόφαση 
Υπουργών Εσωτερικών Δημόσιας Διοίκησης & Απο¬ 
κέντρωσης, Οικονομίας & Οικονομικών και Αγροτικής 
Ανάπτυξης και Τροφίμων με θέμα «Σύσταση και συ¬ 
γκρότηση πενταμελούς Κεντρικής Επιτροπής Ελέγχου 
του προγράμματος «Μακροχρόνια Παύση Εκμετάλλευ¬ 
σης Γ εωργικών Γ αιών - Καν.(ΕΟΚ) 2078/92» καθώς και 
τοπικών επιτροπών από τους Γ ενικούς Γ ραμματείς 
των Περιφερειών στους Νομούς που εφαρμόζεται το 
πρόγραμμα» και ιδιαιτέρως το άρθρο 4 η τελευταία 
παράγραφος του οποίου αναφέρει: «Όλα τα πρακτικά 
για όλες τις εξετασθείσες εκτάσεις πρέπει να έχουν 
κατατεθεί εντός πέντε μηνών από τη δημοσίευση της 
παρούσας στην Εφημερίδα της Κυβερνήσεως της εν 
λόγω προθεσμίας δυναμένης να παραταθεί με από¬ 
φαση του Υπουργού Αγροτικής Ανάπτυξης και Τρο¬ 
φίμων». 

2. Την υπ’ αριθμ. 134179/12.5.2005 απόφαση Υπουργού 
Αγροτικής Ανάπτυξης & Τροφίμων σύμφωνα με την 
οποία παρατάθηκε η προθεσμία ολοκλήρωσης του έρ¬ 
γου της εν θέματι επιτροπής ως τις 31.10.2005. 

3. Την υπ’ αριθμ. 140044/21.10.2005 απόφαση Υπουρ¬ 
γού Αγροτικής Ανάπτυξης & Τροφίμων σύμφωνα με 
την οποία παρατάθηκε η προθεσμία ολοκλήρωσης του 
έργου της εν θέματι επιτροπής ως τις 30.11.2005. 

4. Την υπ’ αριθμ. 141086/30.11.2005 απόφαση Υπουρ¬ 
γού Αγροτικής Ανάπτυξης & Τροφίμων σύμφωνα με 
την οποία παρατάθηκε η προθεσμία ολοκλήρωσης του 
έργου της εν θέματι επιτροπής ως τις 30.4.2006. 

5. Την υπ’ αριθμ. 215893/12.4.2006 απόφαση Υπουρ¬ 
γού Αγροτικής Ανάπτυξης & Τροφίμων σύμφωνα με 
την οποία παρατάθηκε η προθεσμία ολοκλήρωσης του 
έργου της εν θέματι επιτροπής ως τις 30.6.2006. 

6. Το γεγονός ότι από την παρούσα δεν προκαλείται 
δαπάνη σε βάρος του Τακτικού Προϋπολογισμού, απο¬ 
φασίζουμε: 

1. Παρατείνουμε τη λειτουργία της πενταμελούς Κε¬ 
ντρικής Επιτροπής Ελέγχου του προγράμματος «Μακρο¬ 
χρόνια Παύση Εκμετάλλευσης Γ εωργικών Γ αιών» μέχρι 
τις 31 Δεκεμβρίου 2006. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουνίου 2006 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 


Αριθ. 2121 (5) 

Τροποποίηση της υπ’ αριθμ. 85154/574/14.3.2001 υπουργι¬ 
κής απόφασης «Εφαρμογή του προγράμματος «Μεί¬ 
ωση της Νιτρορύπανσης Γεωργικής Προέλευσης στη 
Θεσσαλία» του Αγροπεριβαλλοντικού Μέτρου του 
Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006 -Καν. (ΕΚ)1257/99», όπως αυτή έχει 
τροποποιηθεί και ισχύει. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α. 

1. Τις διατάξεις του π.δ. 63/2005, άρθρο 90 (ΦΕΚ 98/ 
Α/2005) «Κώδικας Νομοθεσίας για την Κυβέρνηση και 
τα Κυβερνητικά Όργανα». 

2. Το ν. 992/1979 (ΦΕΚ 280/Α/79) «Περί Οργανώσεως 
των υπηρεσιών δια την εφαρμογή της Συνθήκης Προ- 
σχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών οργανωτικών 
θεμάτων». 

3. Το ν. 1338/1983 άρθρ. 1 παραγρ. 1, 2, 3 (ΦΕΚ 34/Α/83) 
«Εφαρμογή του Κοινοτικού Δικαίου», όπως τροποποιή¬ 
θηκε με το άρθρο 6 του ν. 1440/1984 «Συμμετοχή της 
Κοινότητας Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ 70/Α/21.5.1984) και του άρ¬ 
θρου 65 του ν. 1892/1990 (ΦΕΚ 101/Α/90). 

4. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 ΦΕΚ Α' 98. 

5. Το ν. 2065/1992, άρθρο 39 παρ. 10 (ΦΕΚ 113/Α/1992) 
«περί εγκρίσεως οικονομικών ενισχύσεων από τους 
Υπουργούς Οικονομικών και Γεωργίας». 

6. Το ν. 2362/1995 (ΦΕΚ 247/Α/27.11.1995) «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις». 

7. Το ν. 3147/2003 αρθρ. 29 (ΦΕΚ 135/Α/2003) «Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις». 

8. Το ν.δ. 131/1974 (ΦΕΚ 320/Α/1974) «Περί παροχής 
οικονομικών ενισχύσεων στη γεωργική, δασική, κτηνο- 
τροφική και αλιευτική παραγωγή», όπως τροποποιήθηκε 
με το ν. 1409/1983 (ΦΕΚ 199/Α/83). 

9. Την Οδηγία 91/676/ΕΟΚ «Για την προστασία των 
νερών από τη νιτρορύπανση γεωργικής προέλευσης». 

10. Τον Καν. (ΕΟΚ) 2078/1992 «σχετικά με μεθόδους 
γεωργικής παραγωγής που συμμορφώνονται με τις 
απαιτήσεις προστασίας του περιβάλλοντος καθώς και 
με τη διατήρηση του φυσικού χώρου». 

11. Τον Καν. (Ε.Κ) 746/1996 «περί λεπτομερειών εφαρ¬ 
μογής του Καν (ΕΟΚ) 2078/1992». 

12. Τον Καν. (ΕΚ) 1257/1999 «για τη στήριξη της αγρο¬ 
τικής ανάπτυξης από το Ευρωπαϊκό Γεωργικό Ταμείο 
Προσανατολισμού και Εγγυήσεων (ΕΓΤΠΕ) και για την 
τροποποίηση και κατάργηση ορισμένων κανονισμών». 

13. Τον Καν. (ΕΚ) αριθ. 1750/1999 «για τη θέσπιση λε¬ 
πτομερών κανόνων εφαρμογής του κανονισμού (ΕΚ) 
αριθ. 1257/1999». 

14. Τον Καν. (ΕΚ) 2603/1999 «για τη θέσπιση μεταβατι¬ 
κών κανόνων όσον αφορά τη στήριξη της αγροτικής ανά¬ 
πτυξης που προβλέπεται από τον Καν. (Ε.Κ) 1257/1999». 

15. Τον Καν. (Ε.Κ) 1259/1999 «σχετικά με τη θέσπιση 
κοινών κανόνων για τα καθεστώτα άμεσης στήριξης 
στα πλαίσια της κοινής γεωργικής πολιτικής». 

16. Τον Καν. (ΕΟΚ) 3508/1992 «για τη θέσπιση ολοκλη¬ 
ρωμένου συστήματος διαχείρισης και ελέγχου σχετικά 
με ορισμένα καθεστώτα κοινοτικών ενισχύσεων», όπως 
τροποποιήθηκε από τον Καν (ΕΚ) 1036/1999. 

17. Τον Καν. (ΕΟΚ) 3887/1992 «για τις λεπτομέρειες 
εφαρμογής του ολοκληρωμένου συστήματος διαχείρι¬ 
σης και ελέγχου σχετικά με ορισμένα καθεστώτα κοι¬ 
νοτικών ενισχύσεων», όπως τροποποιήθηκε με τον Καν 
(ΕΚ) 2801/1999. 

18. Την υπ’ αριθμ. 195/394992/12.12.1995 κοινή απόφα¬ 
ση Υπουργών Γεωργίας και Οικονομικών, με την οποία 
εγκρίθηκε το Πρόγραμμα «Μείωση της Νιτρορύπανσης 
γεωργικής προέλευσης στο Θεσσαλικό κάμπο». 

19. Την υπ’ αριθμ. 346/330321/829/8.2.1999 κοινή από¬ 
φαση των Υπουργών Γεωργίας και Οικονομικών για τη 
συνέχιση εφαρμογής του Προγράμματος «Μείωση της 
Νιτρορύπανσης γεωργικής προέλευσης στο Θεσσαλικό 
κάμπο» μέχρι το 2000. 

20. Την υπ’ αριθμ. 417/394197/5887/10.10.2000 κοινή 
υπουργική απόφαση για την εφαρμογή του προγράμ¬ 
ματος «Μείωση της Νιτρορύπανσης γεωργικής προέ¬ 
λευσης στη Θεσσαλία» του Καν. (ΕΚ) 1257/1999, για το 
έτος 2000. 

21. Την υπ’ αριθμ. 25638/2905/2001 κοινή υπουργική 
απόφαση για την εφαρμογή του Προγράμματος Δράσης 
της Οδηγίας 91/676/ΕΟΚ στο θεσσαλικό Πεδίο. 

22. Την υπ’ αριθμ. 428/339372/661/2.2.2001 απόφα¬ 
ση Υπουργών Γεωργίας και Οικονομικών (ΦΕΚ 280/ 
Β/19.3.2001) για την «εφαρμογή του Αγροπεριβαλλοντι- 
κού Μέτρου του Εγγράφου Προγραμματισμού Αγροτι¬ 
κής Ανάπτυξης (Ε.Π.Α.Α) 2000-2006». 

23. Την υπ’ αριθμ. 61213/97/18.1.1996 απόφαση του 
Υπουργού Γ εωργίας σχετικά με τον καθορισμό λεπτο¬ 
μερειών εφαρμογής της υπ’ αριθμ. 195/394992/12.12.1995 
διμερούς απόφασης. 

24. Την υπ’ αριθμ. 67332/496/26.3.1996 απόφαση του 
Υπουργού Γεωργίας, με την οποία τροποποιείται και 
συμπληρώνεται η υπ’ αριθμ. 61213/97/18.1.1996 υπουργική 
απόφαση. 

25. Την υπ’ αριθμ. 82514/1493/8.8.1997 απόφαση του 
Υπουργού Γ εωργίας για τον καθορισμό λεπτομερειών 
εφαρμογής της υπ’ αριθμ. 195/394992/12.12.1995 διμερούς 
απόφασης για το έτος 1997. 

26. Την υπ’ αριθμ. 70845/10303/6.10.1998 απόφαση του 
Υπουργού Γ εωργίας για τον καθορισμό λεπτομερειών 
εφαρμογής της υπ’ αριθμ. 195/394992/12.12.1995 διμερούς 
απόφασης για τα έτη 1997 και 1998. 

27. Την υπ’ αριθμ. 90875/560/8.3.1999 απόφαση του 
Υπουργού Γ εωργίας για τον καθορισμό λεπτομερειών 
εφαρμογής της υπ’ αριθμ. 346/330321/829/8.2.1999 διμε¬ 
ρούς απόφασης. 

28. Την υπ’ αριθμ. 100949/2478/9.10.2000 απόφαση του 
Υπουργού Γεωργίας «Κώδικες Ορθής Γεωργικής Πρα¬ 
κτικής». 

29. Την υπ’ αριθμ. 85154/574/14.3.2001 απόφαση του 
Υπουργού Γ εωργίας για την «Εφαρμογή του προγράμ¬ 
ματος «Μείωση της Νιτρορύπανσης Γεωργικής Προέλευ¬ 


σης στη Θεσσαλία» του Αγροπεριβαλλοντικού Μέτρου 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006 -Καν. (ΕΚ)1257/1999», όπως αυτή έχει 
τροποποιηθεί και ισχύει. 

30. Την υπ’ αριθμ. Υ 132 απόφαση του Πρωθυπουργού 
και του Υπουργού Αγροτικής Ανάπτυξης και Τροφίμων 
(ΦΕΚ Β' 1533/14.10.2004) «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Αλέ¬ 
ξανδρο Κοντό». 

31. Την υπ’ αριθμ. Ε (2000) 2733/27.9.2000 απόφαση της 
Ευρ. Επιτροπής, περί εγκρίσεως του Εγγράφου Προγραμ¬ 
ματισμού Αγροτικής Ανάπτυξης για την Ελλάδα το οποίο 
καλύπτει την περίοδο προγραμματισμού 2000 - 2006. 

Β. 

Την υπ’ αριθμ. 36/2004 Γνωμοδότηση του Δ' Τμήματος 
του Νομικού Συμβουλίου του Κράτους, Ειδικό Γ ραφείο 
Κοινοτικού Δικαίου στο Υπουργείο Γ εωργίας σχετικά με 
«προβλήματα εφαρμογής του Προγράμματος ’Μείωση 
της Νιτρορύπανσης Γ εωργικής Προέλευσης” που περι¬ 
λαμβάνεται στο εγκριθέν από την Ευρωπαϊκή Επιτροπή 
(Ε.Ε)Έγγραφο Προγραμματισμού Αγροτικής Ανάπτυξης 
2000-2006 (ΕΠΑΑ).» 

Γ. 

Τις ειδικές καλλιεργητικές συνθήκες και τον μικρο- 
τεμαχισμό που επικρατούν στην ευρύτερη περιοχή 
εφαρμογής του προγράμματος σε συνδυασμό με τις 
δυσκολίες του μέτρου, αποφασίζουμε: 

Αρθρο 1 

Με την έκδοση της παρούσας τροποποιείται η υπ’ 
αριθμ. 85154/574/14.3.2001 απόφαση του Υπουργού Γε¬ 
ωργίας σχετικά με την εφαρμογή του προγράμματος 
«Μείωση της Νιτρορύπανσης Γεωργικής Προέλευσης 
στη Θεσσαλία» του Αγροπεριβαλλοντικού Μέτρου του 
Εγγράφου Προγραμματισμού Αγροτικής Ανάπτυξης 
(Ε.Π.Α.Α) 2000-2006, όπως αυτή συμπληρώθηκε και τρο¬ 
ποποιήθηκε με τις υπ’ αριθμ. 85687/966/15.3.2002 (ΦΕΚ 
Β' 369/26.3.2002), 126367/25.2.2003 (ΦΕΚ Β' 269/5.3.2003) 
και 127208/1.4.2003 (ΦΕΚ Β' 424/10.4.2003) υπουργικές 
αποφάσεις. 

Άρθρο 2 

Στην παράγραφο 18 «Δεσμεύσεις δικαιούχων» και στο 
σημείο 1.1.1. «Κοινές δεσμεύσεις που ισχύουν τόσο για τις 
πεδινές όσο και τις λοφώδεις εκτάσεις» στο δεύτερο 
εδάφιο της πέμπτης κουκίδας (σελίδα 23) της υπ’ αριθμ. 
85154/574/14.3.2001 απόφασης του Υπουργού Γεωργίας 
προστίθεται η ακόλουθη παράγραφος: 

«Ειδικά για τους παραγωγούς που λόγω ειδικών καλλι¬ 
εργητικών συνθηκών - μικροτεμαχισμός - ενέταξαν στο 
μέτρο αγροτεμάχια μικρής έκτασης, επιτρέπεται κατά 
παρέκκλιση η εφαρμογή της αμειψισποράς στο 100% 
της εντασσόμενης έκτασης σε ένα και μόνο έτος». 

Άρθρο 3 

Τελικές Διατάξεις 

Η παρούσα απόφαση ισχύει για τις καλλιεργητικές 
περιόδους 2002 και 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 

Απόκτηση της Ελληνικής Ιθαγένειας από την ομογε¬ 
νή ΓΚΟΤΣΙΤΑΣΒΙΛΙ (ΟΟΟΗΙΤΑΒΗνίϋ) ΕΚΑ(ΕΚΑ) του 

ΣΟΤΑ και της ΕΥΔΟΚΙΑΣ κ.λ.π... 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Με την υπ’ αριθμ. Φ.21735/5313/ 15.6.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΓΚΟΤΣΙΤΑΣΒΙΛΙ 
(ΟΟΟΗΙΤΑδΗνίίΙ) ΕΚΑ(ΕΚΑ) του ΣΟΤΑ και της ΕΥΔΟΚΙ¬ 
ΑΣ, περί αποκτήσεως της Ελληνικής Ιθαγένειας, σύμφω¬ 
να με τις διατάξεις 15 και 35 του ν. 3284/10.11.2004(ΦΕΚ 
217 Α') «Περί κυρώσεως του Κώδικα της Ελληνικής Ιθα¬ 
γένειας». 

2. Με την υπ’ αριθμ. Φ. 10892/5310/15.6.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΤΖΟΥΧΑ (ϋΖΗυΚΗΑ) 
ΛΥΔΙΑΣ (ϋϋΙΑ) του ΙΩΑΝΝΗ και της ΝΑΤΑΛΙΑΣ, περί 
αποκτήσεως της Ελληνικής Ιθαγένειας, σύμφωνα με 
τις διατάξεις 15 και 35 του ν. 3284/10.11.2004 (ΦΕΚ 217 
Α') «Περί Κυρώσεως του Κώδικα της Ελληνικής Ιθαγέ¬ 
νειας». 

3. Με την υπ’ αριθμ. Φ.10834/5321/15.6.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΓΚΙΟΡΓΚΑΝΤΖΕ 
(ΘΙΟΒΘΑϋΖΕ) ΑΝΝΑΣ(ΑΝΝΑ) του ΤΑΜΑΖΙ και της ΛΙ- 
ΟΥΝΤΜΙΛΑ, περί αποκτήσεως της Ελληνικής Ιθαγένειας, 
σύμφωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί Κυρώσεως του Κώδικα της Ελληνικής 
Ιθαγένειας». 

4. Με την υπ’ αριθμ. Φ.15805/5312/ 15.6.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΒΟΛΚΟΒΑ(νθΙΚθνΑ) 
ΒΑΛΕΝΤΙΝΑ(νΑΕΕΝΤΥΝΑ) του ΚΩΝΣΤΑΝΤΙΝΟΥ και της 
ΛΙΛΙΑ, περί αποκτήσεως της Ελληνικής Ιθαγένειας, σύμ¬ 
φωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί Κυρώσεως του Κώδικα της Ελληνικής 
Ιθαγένειας». 

5. Με την υπ’ αριθμ. Φ.10760/5326/15.6.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση του ομογενούς ΣΤ ΟΥΖΟΥΚ(δΤΙΙΖΗυΚ) 
ΟΛΕΞΑΝΤΡ(ΟΙΕΚδΑΝϋΒ) του ΟΛΕΞΑΝΤΡ και της ΜΕΛΑ¬ 
ΝΙΑ, περί αποκτήσεως της Ελληνικής Ιθαγένειας, σύμ¬ 
φωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί Κυρώσεως του Κώδικα της Ελληνικής 
Ιθαγένειας» καθώς και ο εξελληνισμός του ονοματός 
του από ΟΛΕΞΑΝΤΡ σε ΑΛΕΞΑΝΔΡΟΣ. 

6. Με την υπ’ αριθμ. Φ.7369/5311/15.6.2006 απόφαση του 
Γενικού Γραμματέα Περιφέρειας Αττικής, γίνεται αποδε¬ 
κτή η αίτηση της ομογενούς Σ0Κ0Λ0ΒΑ(50Κ0Ι_0\/Α) 
ΑΛΕΞΑΝΔΡΑΣ (ΑίΕΧΑΝϋΒΑ) του ΒΑΛΕΡΙΟΥ και της ΛΙ- 
ΟΥΜΠΟΒ, περί αποκτήσεως της Ελληνικής Ιθαγένειας, 
σύμφωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί Κυρώσεως του Κώδικα της Ελληνικής 
Ιθαγένειας». 

7. Με την υπ’ αριθμ. Φ.19879/5309/15-6.2006 απόφαση του 
Γ ενικού Γ ραμματέα Περιφέρειας Αττικής, γίνεται αποδε¬ 
κτή η αίτηση της ομογενούς ΤΣΕΧΙΡΟΒΑ(ΟΗΕΚΗΙΒθνΑ) 
ΜΑΡΙΑΣ(ΜΑΒΙΑ) του ΠΕΤΡΟΥ και της ΑΓΑΦΙΑΣ, περί απο¬ 
κτήσεως της Ελληνικής Ιθαγένειας, σύμφωνα με τις δια¬ 
τάξεις 15 και 35 του ν. 3284/10.11.2004 (ΦΕΚ 217 Α') «Περί 
Κυρώσεως του Κώδικα της Ελληνικής Ιθαγένειας» καθώς 


και ο εξελληνισμός του επωνύμου της από ΤΣΕΧΙΡΟΒΑ 
σε ΤΣΕΧΙΡΙΔΟΥ. 

8. Με την υπ’ αριθμ. Φ.8699/οικ.5905/15.6.2006 απόφαση 
του Γ ενικού Γ ραμματέα Περιφέρειας Αττικής, γίνεται απο¬ 
δεκτή η αίτηση της ομογενούς ΣΙΜΟΝΟΒΑ(δΙΜΟΝθνΑ) 
ΣΒΕΤΛΑΝΑ(δνΕΤΕΑΝΑ) του ΤΙΜΟΦΕΪ και της ΛΟΥΪΖΑ, 
περί αποκτήσεως της Ελληνικής Ιθαγένειας, σύμφωνα 
με τις διατάξεις 15 και 35 του ν. 3284/10.11.2004 (ΦΕΚ 
217 Α') «Περί Κυρώσεως του Κώδικα της Ελληνικής Ιθα¬ 
γένειας». 

9. Με την υπ’ αριθμ. Φ.8363/5320/ 15.6.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση της ομογενούς ΣΑΡΚΙΣΙΑΝΤΣ(δΑΒΚΙδ 
ΎΑΝΤδ) ΕΛΕΝΗΣ (ΟΙΕΝΑ) του ΕΝΤΟΥΑΡΝΤ και της ΑΝΑ¬ 
ΣΤΑΣΙΑΣ, περί αποκτήσεως της Ελληνικής Ιθαγένειας, 
σύμφωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί Κυρώσεως του Κώδικα της Ελληνικής 
Ιθαγένειας». 

10. Με την υπ’ αριθμ. Φ.21507/5327/15.6.2006 απόφαση 
του Γ ενικού Γ ραμματέα Περιφέρειας Αττικής, γίνεται απο¬ 
δεκτή η αίτηση της ομογενούς ΝΤΟΡΟΓΚΑΝ(ϋΟΒΟ(3ΑΝ) 
ΝΑΤΑΛΙΑ (ΝΑΤΑΕΥΑ) του ΒΑΛΕΡΙΪ και της ΓΑΛΙΝΑ, περί 
αποκτήσεως της Ελληνικής Ιθαγένειας, σύμφωνα με 
τις διατάξεις 15 και 35 του ν. 3284/10.11.2004 (ΦΕΚ 217 
Α') «Περί Κυρώσεως του Κώδικα της Ελληνικής Ιθαγέ¬ 
νειας». 

11. Με την υπ’ αριθμ. Φ.20495/5166/15.6.2006 απόφαση 
του Γ ενικού Γ ραμματέα Περιφέρειας Αττικής, γίνεται απο¬ 
δεκτή η αίτηση της ομογενούς ΜΙΧΑΪΛΙΝΤΗ(ΜΙΚΗΑΥΙΟ) 
ΦΕΝΤΟΡΑ(ΡΕϋΟΒΑ) του ΪΟΣΙΠ και της ΕΒΝΤΟΚΙΑ, περί 
αποκτήσεως της Ελληνικής Ιθαγένειας, σύμφωνα με 
τις διατάξεις 15 και 35 του ν. 3284/10.11.2004 (ΦΕΚ 217 
Α') «Περί Κυρώσεως του Κώδικα της Ελληνικής Ιθαγέ¬ 
νειας». 

12. Με την υπ’ αριθμ. Φ:12968/5323/15.6.2006 απόφαση 
του Γενικού Γραμματέα Περιφέρειας Αττικής, γίνεται 
αποδεκτή η αίτηση του ομογενούς ΠΑΠΑΔΟΠΟΥΛΟΥ 
(ΡΟΡΑΝϋΟΡΟυίΟ) ΙΩΑΝΝΗ (Ιλ/ΑΝ) του ΑΛΕΞΑΝΔΡΟΥ 
και της ΠΑΝΑΗΛΑ, περί αποκτήσεως της Ελληνικής 
Ιθαγένειας, σύμφωνα με τις διατάξεις 15 και 35 του ν. 
3284/10.11.2004 (ΦΕΚ 217 Α') «Περί Κυρώσεως του Κώδικα 
της Ελληνικής Ιθαγένειας». 

13. Με την υπ’ αριθμ. Φ:10619/5315/15.6.2006 απόφαση του 
Γ ενικού Γ ραμματέα Περιφέρειας Αττικής, γίνεται αποδε¬ 
κτή η αίτηση του ομογενούς ΝΤΟΥΡΝΟΒΟ/ϋϋΒΝΟνΟ) 
ΒΑΛΕΝΤΙΝ(νΑΙΕΝΤΙΝ) του ΣΕΡΓΚΕΪ και της ΟΛΓΑΣ, περί 
αποκτήσεως της Ελληνικής Ιθαγένειας, σύμφωνα με 
τις διατάξεις 15 και 35 του ν. 3284/10.11.2004(ΦΕΚ 217 
Α') «Περί Κυρώσεως του Κώδικα της Ελληνικής Ιθαγέ¬ 
νειας». 

Με εντολή Γ ενικού Γ ραμματέα Περιφέρειας 
Η Γ εν. Διευθύντρια Περιφέρειας 

ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 36015 (7) 

Τροποποίηση της συστατικής πράξης του Ν.Π.Δ.Δ. με 
την επωνυμία «Δημοτικό Ωδείο ΕλληνΙκού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ- 

μίση θεμάτων για την τοπική αυτοδιοίκηση και άλλες 
διατάξεις» 

2. Τις διατάξεις του άρθρου 203 του π.δ./τος 410/1995 
(Φ.Ε.Κ. Α7231) Δ.Κ.Κ. 

3. Την υπ’ αριθμ. 32471/ 25.5.1983 απόφαση του Υπουρ¬ 
γού Εσωτερυχών, η οποία δημοσιεύθηκε στο ΦΕΚ 338/ 
Β/1983 και αφορά στη σύσταση ιδίου Νομικού Προσώ¬ 
που στο Δήμο Ελληνικού με το όνομα «Δημοτικό Ωδείο 
Ελληνικού», όπως τροποποιήθηκε. 

4. Την υπ’ αριθμ. 81/2006 απόφαση του Δημοτικού 
Συμβουλίου Ελληνικού που αφορά στην τροποποίηση 
της συστατικής πράξης του Ν.Π.Δ.Δ. «Δημοτικό Ωδείο 
Ελληνικού». 

5. Την υπ’ αριθμ. οικ. 16978/11.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε την παρ. α του άρθρου 3 της υπ’ αριθμ. 
32471/ 25.5.1983 απόφασης του Υπουργού Εσωτερικών, 
ως εξής: 

3. Πόροι του Νομικού προσώπου είναι: 

α) Η ετήσια επιχορήγηση του Δήμου, ύψους 200.000,00 
€ ετησίως. 

- Κάλυψη δαπάνης 

Από τις διατάξεις της απόφαση αυτής προκαλείται 
δαπάνη ύψους 200.000,00 € για το τρέχον και για κα¬ 
θένα από τα επόμενα οικ. έτη. 

Η ανωτέρω δαπάνη θα καλύπτεται από το Δήμο Ελ¬ 
ληνικού και θα βαρύνει τον Κ.Α. 6715.0004 εξόδων του 
προϋπολογισμού του Δήμου οικ. έτους 2006. 

Κατά τα λοιπά ισχύει ως έχει η υπ’ αριθμ. 32471/25.5.1983 
απόφαση του Υπουργού Εσωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 6182 (8) 

Συμπλήρωση της υπ’ αριθμ.5408/13.6.2006 απόφασης του 
Γ ενικού Γ ραμματέα Περιφέρειας Ανατολικής Μακε- 
δονίας-Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 15 του ν. 3202/2003 «Εκλο¬ 
γικές δαπάνες κατά τις Νομαρχιακές και Δημοτικές 
εκλογές, οικονομική διοίκηση και διαχείριση των Ο.Τ.Α., 
θέματα αλλοδαπών και άλλες διατάξεις». 


3. Τα υπ’ αριθμ. 28299/30.5.2006 και 32151/21.6.2006 έγ¬ 
γραφα του ΥΠΕΣΔΔΑ. 

4. Την υπ’ αριθμ. 5408/13.6.2006 απόφασή μας σχε¬ 
τικά με την συγκρότηση της προβλεπόμενης από τις 
διατάξεις του άρθρου 15 του ν. 3202/2003 Επιτροπής 
Εκλογικών Παραβάσεων του Νομού Ροδόπης της Περι¬ 
φέρειας Ανατολικής Μακεδονίας - Θράκης και η οποία 
δημοσιεύθηκε στο ΦΕΚ 726/15.6.2006 τ. Β’ και 

5. Την ανάγκη συμπλήρωσης της αναφερόμενης στο 
θέμα απόφασης μας, σύμφωνα με τα οριζόμενα στην 
αριθμ. 26200/18.5.2006 απόφαση του Υπουργού Εσω¬ 
τερικών Δημόσιας Διοίκησης και Αποκέντρωσης (ΦΕΚ 
645/23.5.2006 τ.Β’) αναφορικά με την Οργάνωση και Λει¬ 
τουργία της Επιτροπής Εκλογικών Παραβάσεων του 
άρθρου 15 του ν. 3202/2003, αποφασίζουμε: 

Συμπληρώνουμε την υπ’ αριθμ. 5408/13.6.2006 απόφασή 
μας με την οποία συγκροτήθηκε η προβλεπόμενη από 
τις διατάξεις του άρθρου 15 του ν. 3202/2003 Επιτροπή 
Εκλογικών Παραβάσεων του Νομού Ροδόπης στην Πε¬ 
ριφέρεια Ανατολικής Μακεδονίας-Θράκης και ορίζουμε: 

Α. Χώρο συνεδριάσεων της Επιτροπής Ελέγχου Εκλο¬ 
γικών Παραβάσεων του Νομού Ροδόπης το κατάστημα 
της Διεύθυνσης Αυτοδιοίκησης και Αποκέντρωσης της 
Περιφέρειας Ανατολικής Μακεδονίας - Θράκης και συ¬ 
γκεκριμένα το Γ ραφείο του Διευθυντή, με ταχυδρομική 
διεύθυνση στην οδό Π. Τσαλδάρη 56-58 69100 Κομο- 
τηνή. 

Β. Τους κάτωθι υπαλλήλους της Δ/νσης Αυτοδιοίκησης 
και Αποκέντρωσης της Π.Α.Μ.Θ που θα επικουρούν την 
Επιτροπή στο έργο της και θα έχουν της αρμοδιότη¬ 
τες που καθορίστηκαν με την ως άνω απόφαση του 
Υπουργού Εσωτερικών Δημόσιας Διοίκησης και Απο¬ 
κέντρωσης. 

1. Κοθρούλα Γεώργιο, του κλάδου ΠΕ Διοικητικού-Οι- 
κονομικού με βαθμό Β’. 

2. Σκλαπάνη Ναταλία, του κλάδου ΠΕ Διοικητικού- 
Οικονομικού με βαθμό Δ’. 

Με την απόφαση αυτή προκαλείται δαπάνη σε βάρος 
του Κρατικού Προϋπολογισμού το ύψος της οποίας θα 
προσδιορισθεί σύμφωνα με τα οριζόμενα στην παρ. 4 
του άρθρου 15 του ν. 3202/2003. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Κομοτηνή, 29 Ιουνίου 2006 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ. 6181 (9) 

Συμπλήρωση της υπ’ αριθμ. 5292/13.6.2006 απόφασης 
του Γ ενικού Γ ραμματέα Περιφέρειας Ανατολικής Μα¬ 
κεδονίας-Θράκης 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 14 του ν. 3202/2003 «Εκλο¬ 
γικές δαπάνες κατά τις Νομαρχιακές και Δημοτικές 

εκλογές, οικονομική διοίκηση και διαχείριση των Ο.Τ.Α., 
θέματα αλλοδαπών και άλλες διατάξεις». 

3. Τα υπ’ αριθμ. 28299/30.5.2006 και 32151/21.6.2006 έγ¬ 
γραφα του ΥΠΕΣΔΔΑ. 

4. Την υπ’ αριθμ. 5292/13.6.2006 απόφασή μας σχετικά 
με την συγκρότηση της προβλεπόμενης από τις διατά¬ 
ξεις του άρθρου 14 του ν. 3202/2003 Επιτροπής Ελέγχου 
Δαπανών του Νομού Ροδόπης της Περιφέρειας Ανατο¬ 
λικής Μακεδονίας - Θράκης και η οποία δημοσιεύθηκε 
στο ΦΕΚ 726/15.6.2006 τ.Β' και 

5. Την ανάγκη συμπλήρωσης της αναφερόμενης στο 
θέμα απόφασης μας,σύμφωνα με τα οριζόμενα στην 
αριθμ. 27527/25.5.2006 απόφαση του Υπουργού Εσω¬ 
τερικών Δημόσιας Διοίκησης και Αποκέντρωσης (ΦΕΚ 
713/13.6.2006 τ.Β’) αναφορικά με την Οργάνωση και Λει¬ 
τουργία της Επιτροπής Ελέγχου Δαπανών του άρθρου 
14 του ν. 3202/2003, αποφασίζουμε: 

Συμπληρώνουμε την υπ’ αριθμ. 5292/13.6.2006 απόφασή 
μας με την οποία συγκροτήθηκε η προβλεπόμενη από 
τις διατάξεις του άρθρου 14 του ν. 3202/2003 Επιτροπή 
Ελέγχου Δαπανών του Νομού Ροδόπης στην Περιφέρεια 
Ανατολικής Μακεδονίας - Θράκης και ορίζουμε: 

Α. Χώρο συνεδριάσεων της Επιτροπής Ελέγχου Δα¬ 
πανών του Νομού Ροδόπης το κατάστημα της Διεύθυν¬ 
σης Αυτοδιοίκησης και Αποκέντρωσης της Περιφέρειας 


Ανατολικής Μακεδονίας - Θράκης και συγκεκριμένα το 
Γραφείο του Διευθυντή, με ταχυδρομική διεύθυνση στην 
οδό Π. Τσαλδάρη 56-58 69100 Κομοτηνή. 

Β. Τους κάτωθι υπαλλήλους της Δ/νσης Αυτοδιοίκησης 
και Αποκέντρωσης της Π.Α.Μ.Θ που θα παρέχουν τη 
Γραμματειακή υποστήριξη στην Επιτροπή. 

1. Αλμπάντη Αθανασία , του κλάδου ΠΕ Διοικητικού- 
Οικονομικού με βαθμό Α', αναπληρούμενη από τον Τζήκο 
Βασίλειο, του κλάδου ΠΕ Οικονομολόγων με βαθμό Γ’. 

2. Κόντο Παναγιώτη, του κλάδου ΠΕ Διοικητικού -Οικο¬ 
νομικού με σχέση Ιδιωτικού Δικαίου Αορίστου Χρόνου, 
αναπληρούμενο από τον Καραθανάση Αναστάσιο, του 
κλάδου Διοικητικών-Γραμματέων με σχέση Ιδιωτικού 
Δικαίου Αορίστου Χρόνου. 

Με την απόφαση αυτή προκαλείται δαπάνη σε βάρος 
του Κρατικού Προϋπολογισμού το ύψος της οποίας θα 
προσδιορισθεί σύμφωνα με τα οριζόμενα στην παρ. 7 
του άρθρου 14 του ν. 3202/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 29 Ιουνίου 2006 
Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

